O‘zbekiston kasaba uyushmalari Federatsiyasi O‘quv markazida Temiryo‘lchilar va transport quruvchilari kasaba uyushmasining boshlang‘ich tashkilotlari raislari uchun haftalik o‘quv mashg‘ulotlari boshlandi. «Kasaba uyushmasi tashkilotlari faoliyatini Ustav talablari va me’yoriy hujjatlar asosida tashkil etish» mavzuiga bag‘ishlangan o‘quv jarayonida tinglovchilar tarmoq kasaba uyushmasining VI Qurultoyida belgilangan vazifalar ijrosini ta’minlash, mehnat qonunchiligi va mehnat munosabatlari, ijtimoiy sheriklik asoslari kabi yo‘nalishlar bo‘yicha malakalarini oshirmoqdalar.